**BOSNA I HERCEGOVINA**

**FEDERACIJA BOSNE I HERCEGOVINE**

**HERCEGBOSANSKA ŽUPANIJA**

**GRAD LIVNO**

**GRADONAČELNIK**

Broj: 02-15-2403/25

Datum, 9.6.2025. godine

 Na temelju članka 14. Odluke o mjerama potpore razvoju poduzetništva (''Sl. glasnik Grada Livna'',broj:6/24 i 8/24) i članka 11. Programa potpore razvoju poduzetništva Grada Livna za 2025.godinu broj: 02-15-2309/25 od 6.6.2025. godine, Gradonačelnik objavljuje

**JAVNI POZIV**

**za podnošenje zahtjeva za ostvarivanje novčane podrške registraciji poduzeća i obrta za 2025. godinu**

**I.**

Predmet javnog poziva je prikupljanje prijava radi dodjele financijskih sredstava za registraciju poduzeća i obrta u cilju realizacije Mjere 1 - ''Podrška registraciji poduzećima i obrtima'' (u daljnjem tekstu: Potpora) sukladno Programu potpora razvoju poduzetništva na području grada Livna za 2025. godinu. Ukupan iznos sredstava iznosi **15.000,00 KM**.

**Iznos potpore po korisniku:**

* **za osnivanje poduzeća iznosi do 1.000,00 KM,**
* **za osnivanje obrta do 500,00 KM.**

**II.**

Pravo prijave na Javni poziv imaju fizičke i pravne osobe (u daljnjem tekstu: korisnik), koje su registrirale djelatnost kao osnovnu djelatnost unatrag najviše 1 (jedne) godine od dana objave Javnog poziva, te su razvrstane prema obavljanju djelatnosti sukladno KD BiH 2010, **osim za** **djelatnosti**:

* A/01.15 - Uzgoj duhana
* A/01.63 – Djelatnosti koje se obavljaju nakon žetve/berbe poljoprivrednih proizvoda (priprema za primarna tržišta)
* C/11.01 - Destiliranje, pročišćavanje i miješanje alkoholnih pića
* C/11.02 - Proizvodnja vina od grožđa
* C/11.03 - Proizvodnja jabukovače i ostalih voćnih vina
* C/11.04 - Proizvodnja ostalih nedestiliranih fermentiranih pića
* C/11.05 - Proizvodnja piva
* C/11.06 - Proizvodnja slada
* C/12.00 - Proizvodnja duhanskih proizvoda
* C/20.51 - Proizvodnja eksploziva
* C/24.46 – Obrada nuklearnog goriva
* C/25.40 - Proizvodnja oružja i municije
* C/28.93 - Proizvodnja mašina za industriju hrane, pića i duhana
* G/46.17 - Posredovanje u trgovini hranom, pićima i duhanom
* G/46.21 – Trgovina na veliko žitaricama, sirovim duhanom, sjemenjem i hranom za životinje
* G/46.34 - Trgovina na veliko pićima
* G/46.35 - Trgovina na veliko duhanskim proizvodima
* G/46.39 - Nespecijalizirana trgovina na veliko hranom, pićima i duhanskim proizvodima
* G/47.11 - Trgovina na malo u nespecijaliziranim prodavnicama pretežno hranom, pićima i duhanskim proizvodima
* G/47.25 - Trgovina na malo pićima u specijaliziranim prodavaonicama
* G/47.26 - Trgovina na malo duhanskim proizvodima u specijaliziranim prodavaonicama
* G/47.81 - Trgovina na malo hranom, pićima i duhanskim proizvodima na štandovima i tržnicama
* Područje I - Djelatnosti pružanja smještaja te pripreme i usluživanja hrane (hotelijerstvo i ugostiteljstvo)
* R/92.00 - Djelatnosti kockanja i klađenja
* Područje T –Djelatnosti domaćinstava kao poslodavca; djelatnosti domaćinstava koja proizvode različita dobra i obavljaju različite usluge za vlastite potrebe i
* Područje U – Djelatnosti van teritorijalnih organizacija i organa

**III.**

Za ostvarivanje prava na potporu korisnik mora ispunjavati sljedeće uvjete:

1. da se radi o poduzeću, obrtu osnovanom unatrag najviše 1 (jednu) godinu od objave Javnog poziva
2. da osnivač obrta ili srodne djelatnosti ima prebivalište na području grada Livna (za obrte)
3. da se sjedište poduzeća se nalazi na području grada Livna (za poduzeća),
4. da je djelatnost registrirana kod nadležnog tijela
5. da uredno izmiruje obveze prema Gradu Livnu

**IV.**

Potpora se odobrava za sufinanciranje prihvatljivih troškova.

***Prihvatljivi troškovi:*** troškovi ovjere i izdavanja dokumentacije potrebne za registraciju, troškovi izrade pečata, troškovi nabavke fiskalnog uređaja za subjekte koji podliježu fiskalizaciji, troškovi sastavljanja osnivačkog akta kao i troškovi registracije u Sudu.

***Neprihvatljivi troškovi:***

* troškovi osnivačkog kapitala i
* ostali troškovi nespomenuti kao prihvatljivi.

**V.**

Za prijavu po ovom javnom pozivu potrebno je dostaviti sljedeću dokumentaciju:

1. Zahtjev za ostvarivanje prava na potporu (Obrazac 1)
2. Rješenje o registraciji- *kopija*
3. Obavijest o razvrstavanju subjekta prema klasifikaciji djelatnosti - (KD BiH 2010)- *kopija;*
4. Potvrda o prebivalištu za osnivača obrta *(ne starija od 6 mjeseci od podnošenja zahtjeva) - original*
5. Kopije računa za prihvatljive troškove

***Dokaz o uredno izmirenim obvezama prema Gradu Livnu pribavit će se službenim putem prilikom obrade zahtjeva korisnika.***

**VI.**

Sredstva za realizaciju Potpore planirana su pod ekonomskim kodom 614515/525 ''Potpore poljoprivredi, malom i srednjem poduzetništvu''. Korisnik mjera potpore razvoju poduzetništva može ostvariti potporu samo po jednoj mjeri iz Programa potpore razvoju poduzetništva Grada Livna za 2025.godinu godišnje.

**VII.**

Prijave korisnika koji ne ispune uvjete za ostvarivanje potpore, prijave koje pristignu nakon zatvaranja javnog poziva i prijave koje nemaju sve sadržajne elemente određene Javnim pozivom, neće biti predmet daljnjeg razmatranja.

**VIII.**

Prijave se mogu podnijeti tijekom trajanja javnog poziva i obrađivati će se u roku od 15 dana od podnošenja prijave. Prilikom obrade prijave utvrđuje se pravovremenost, potpunost zahtjeva, zadovoljenje traženih uvjeta, te iznos tražene potpore. **Za korisnike koji su ostvarili pravo na Potporu, Gradonačelnik će donijeti Zaključak o isplati potpore u roku od 15 dana od podnošenja zahtjeva na prijedlog Službe za gospodarstvo, inspekcijske poslove, lokalni razvoj i investicije**. **Korisnici potpore koji su već ostvarili pravo na ovu potporu po prethodnim Programima potpora razvoju poduzetništva, nemaju pravo ponovne prijave.**

**IX.**

Obrazac zahtjeva za ostvarivanje prava na potporu (Obrazac broj 1) može se preuzeti u Centru za pružanje usluga građanima (šalter sala), ili u Službi za gospodarstvo, inspekcijske poslove, lokalni razvoj i investicije (ured broj 12), svakim radnim danom od 8h-16h ili putem službene web stranice Grada Livna.

Sve dodatne informacije vezane za prijavu na Javni poziv možete dobiti putem e mail-a na: jelena.perkovic@livno.ba ili na tel: 034 206-233.

**X.**

**Prijave se mogu podnijeti najkasnije do 1.12.2025. godine ili do utroška predviđenih ukupno sredstava iz točke I. ovog javnog poziva.** Prijave po Javnom pozivu sa potrebnom dokumentacijom dostavljaju se u zatvorenoj kuverti isključivo putem Centra za pružanje usluga građanima Grada Livna (šalter sala) naslovljeno na:

**GRAD LIVNO**

**Služba za gospodarstvo, inspekcijske poslove, lokalni razvoj i investicije**

**s naznakom**

**„Prijava na javni poziv za ostvarivanje novčane podrške registraciji poduzeća i obrta za 2025. godinu“**

**DOSTAVLJENO: GRADONAČELNIK**

1. Gradonačelnik
2. Služba za gospodarstvo inspekcijske poslove, Darko Čondrić

lokalni razvoj i investicije

1. Oglasna ploča
2. Pismohrana